Spaans as vak fokus op vier vaardighede, naamlik: Luister en Praat; Leesbegrip (Woordeskat en Uitdrukkings); Skryf en laastens, maar eintlik die belangrikste, die TAALkomponent.
Ook verwys www.businessinsider.com na 'n studie deur die Massachusetts Institute of Technology, wat van UNESCO-data gebruik gemaak het. Hierin is bevind dat Frans, Spaans en Duits naas Engels, huidiglik die mees invloedryke tale in die wêreld is. Daarom is dit gepas dat ons hierdie Addisionele tale by Helpmekaar aanbied.
Waarom dan juis Spaans?
Spaans is 'n wêreldtaal, met die meeste sprekers naas Mandaryn, op grond van getalle in Suid-Amerika.
In die Verenigde State is daar 50 miljoen Spaans-sprekers, Moedertaal- en tweedetaalsprekers – wat dit die tweede grootste aantal Spaanssprekers in 'n land maak, naas Meksiko.
Dis daarom die aangewese taal om aan te leer om besigheid te doen vanuit Noord-Amerika – vir ons leerders wat beoog om die VSA hul tuiste te maak.
Vir ons leerders wat sportmanne en vroue is, is dit die aangewese Addisionele Taal om aan te leer, aangesien die VSA die aangewese land is om hierdie passie na te volg.
Dis die maklikste addisionele taal om aan te leer tussen die drie tale wat ons by Helpmekaar aanbied.